Nariadenie Komisie (ES) č. 349/2002
z 25. februára 2002,
ktoré mení a dopĺňa nariadenie (ES) č. 896/2001 stanovujúce podrobné pravidlá uplatňovania nariadenia Rady (EHS) č. 404/93 vzhľadom na úpravy pre dovoz banánov do spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 404/93 z 13. februára 1993 o spoločnej organizácii trhu s banánmi [1], naposledy zmenené a doplnené nariadením (ES) č. 2587/2001 [2], a najmä jeho článok 20,
keďže:
(1) Nariadenie Komisie (ES) č. 896/2001 [3], naposledy zmenené a doplnené nariadením (ES) č. 2351/2001 [4], stanovuje podrobné pravidlá pre vykonávanie nariadenia (EHS) č. 404/93, aby sa uplatňovalo od 1. júla 2001, za účelom manažmentu colných dovozných kvót stanovených v článku 18 (1) naposledy menovaného nariadenia;
(2) Článok 18 (1) nariadenia (EHS) č. 404/93, naposledy zmeneného a doplneného nariadením (ES) č. 2587/2001, mení a dopĺňa colné dovozné kvóty od 1. januára 2002. Predovšetkým znižuje colnú kvótu C o 100000 ton a vyhradzuje prístup k nej pre produkty pochádzajúce z krajín AKT. V dôsledku týchto zmien a doplnkov by sa malo pamätať na to, že štruktúry obchodu s produktmi pochádzajúcimi z krajín AKT predstavujú väčšiu integráciu rôznych obchodných operácií, ktoré vo veľkej miere vykonávajú tradiční podnikatelia, ako je definované v článku 3 (1) nariadenia (ES) č. 896/2001. Aby bola zabezpečená kontinuita tokov dovozov a zároveň bol netradičným podnikateľom pridelený podiel na colnej kvóte C, ktorý im umožňuje pokračovať v ich aktivitách v tomto obchode, a aby sa podporila zdravá konkurencia, rozdelenie colnej kvóty C medzi tradičných a netradičných podnikateľov by sa malo upraviť a v súlade s tým by sa mal zmeniť článok 2 uvedeného nariadenia. Nové rozdelenie by malo viac zodpovedať operáciám, ktoré skutočne vykonali obe kategórie podnikateľov za posledné tri roky.
(3) Príloha k nariadeniu (ES) č. 896/2001 uvádza zoznam orgánov v členských štátoch oprávnených vydávať licencie na dovoz banánov z tretích krajín. Na základe oznámení z niekoľkých členských štátov sa príloha môže zmeniť a doplniť.
(4) Toto nariadenie musí nadobudnúť účinnosť okamžite v súvislosti s lehotami ustanovenými v nariadení (ES) č. 896/2001.
(5) Riadiaci výbor pre banány nedodal stanovisko v lehote stanovenej jeho predsedom,
PRIJALA TOTO NARIADENIE:
Článok 1
Nariadenie (ES) č. 896/2001 sa týmto mení a dopĺňa takto:
1. Článok 2 sa nahrádza takto:
"Článok 2
1. Colné kvóty A a B stanovené v článku 18 (1) a) a b) nariadenia (EHS) č. 404/93 sa poskytujú takto:
a) 83 % tradičným podnikateľom A/B definovaným v článku 3 (2) tohto nariadenia;
b) 17 % netradičným podnikateľom A/B definovaným v článku 6 tohto nariadenia.
2. Colné kvóty V stanovené v článku 18 (1) c) nariadenia (EHS) č. 404/93 sa poskytujú takto:
a) 89 % tradičným podnikateľom C definovaným v článku 3 (3) tohto nariadenia;
b) 11 % netradičným podnikateľom C definovaným v článku 6 tohto nariadenia."
2. Táto príloha sa nahrádza prílohou k tomuto nariadeniu.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 25. februára 2002